Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: A közoktatásról szóló 1993. évi LXXIX. törvény 2. §
Paragraph Index: 169

(3) bekezdés szerint a közoktatás rendszerének működtetése az állam feladata. A közalapítvány a közhasznú szervezetekről szóló 1997. évi CLVI. törvény (a továbbiakban: Kszt.) 26. §-a c) pontjának 1. (egészségmegőrzés, betegségmegelőzés), 2. (szociális tevékenység, családsegítés), 3. (tudományos tevékenység, kutatás), 4. (nevelés és oktatás, képességfejlesztés, ismeretterjesztés), 5. (kulturális tevékenység), 6. (kulturális örökség megóvása), 7. (műemlékvédelem), 8. (természetvédelem), 9. (környezetvédelem), 10. (gyermek- és ifjúságvédelem), 11. (hátrányos helyzetű csoportok társadalmi esélyegyenlőségének elősegítése), 13. (a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység), 16. (fogyasztóvédelem), 19. (euroatlanti integráció elősegítése) alpontjában foglalt közhasznú tevékenységet folytat. 2001/8. szám VII. A közalapítvány által — céljainak elérése érdekében — folytatott tevékenységek A közalapítvány gondoskodik a nyilvánosság szerkezetének, értékrendjének, a nyilvánosságot formáló fórumok, intézmények szerepének kutatásáról és elemzéséről, különös tekintettel a tágan értett környezettudatos szemléletre. Támogatja a nyilvánosságra vonatkozó kutatásokat. Elősegíti a nyilvánossággal kapcsolatos elemzések, kutatási eredmények közzétételét, ezeknek a közoktatás, a közművelődés számára való minél szélesebb körű hozzáférhetőségét. Elősegíti a kormányzat, a természet- és társadalombarát értékrendnek elkötelezett civil szervezetek és üzleti szféra együttműködését a környezettudatos szemlélet erősítéséért a magyar nyilvánosságban. Támogatja kezdeményezéseiket és maga is kezdeményez e célt szolgáló társadalmi akciókat, mozgalmakat, szervezeteket, lap- és könyvkiadást. VIII. A közalapítvány tevékenységének függetlensége A közalapítvány közvetlen politikai tevékenységet nem folytat, pártoktól független, azoknak anyagi támogatást nem nyújt. IX. A közalapítvány működési területe A közalapítvány céljait tekintve országos jellegű. X. A közalapítvány jellege A közalapítvány nyílt, ahhoz bármely belföldi vagy külföldi természetes személy, jogi személy és jogi személyiséggel nem rendelkező társaság vagy szervezet csatlakozhat, ha a közalapítvány céljaival egyetért, azokat elfogadja és támogatni kívánja. A közalapítványhoz történő csatlakozás elfogadásáról a kuratórium dönt. A közalapítvány közhasznú szolgáltatásaiból bárki részesülhet. XI. A közalapítvány vagyona, annak felhasználása

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes